
ประกาศองค์การบริหารส่วนตำบลควนพัง

เรื่อง วัน เวลา และสถานที่ตรวจรับงานจ้าง
โครงการปรับปรุงถนนสายบ้านนายหมี – เขตหมู่ที่ ๒ ( หมู่ที่ ๘)
 ตำบลควนพัง อำเภอร่อนพิบูลย์  จังหวัดนครศรีธรรมราช


                                                  …………………………


ตามที่องค์การบริหารส่วนตำบลควนพัง  อำเภอร่อนพิบูลย์   จังหวัดนครศรีธรรมราช ได้ทำสัญญาจ้างกับ ร้านซุ้มศิลป์โฆษณา  เพื่อดำเนินการโครงการปรับปรุงถนนสายบ้านนายหมี – เขตหมู่ที่ ๒ (หมู่ที่ ๘)  ตำบลควนพัง โดย
ช่วงที่ ๑   ทำการเกรดเกลี่ยเปิดผิวจราจร กว้าง ๔ เมตร ยาว ๒๗๐ เมตร ลงหินคลุก ทำผิวจราจร กว้าง ๔ เมตร ยาว ๒๗๐ เมตร
                           ช่วงที่ ๒   ทำการบุกเบิกเปิดแนวโครงการทำการลงดินลูกรังพื้นทางกว้าง ๔ เมตร ระยะทางยาว ๒๐๐ เมตร ลงหินคลุกทำผิวจราจร กว้าง ๔ เมตร ยาว ๒๐๐ เมตร ระยะทางยาวรวม ๔๗๐ เมตร รวมคิดเป็นปริมาตร ดินลูกรังเฉลี่ย ๑๓๖ ลูกบาศก์เมตร และคิดเป็นปริมาตรหินคลุกเฉลี่ย ๑๓๒ ลูกบาศก์เมตร พร้อมเกลี่ยเรียบตลอดสาย   โดยวิธีตกลงราคารายละเอียดตามสัญญาจ้าง เลขที่ ๑๕/๒๕๕๔  ลงวันที่ ๒๗  มิถุนายน  ๒๕๕๔ วงเงินตามสัญญา  ๙๕,๐๐๐ บาท วันเริ่มสัญญา  ๒๘ มิถุนายน ๒๕๕๔  วันสิ้นสุดสัญญา  ๒๖ กรกฎาคม ๒๕๕๔ นั้น
                    บัดนี้  ผู้รับจ้างได้ส่งมอบงานจ้าง  ตามหนังสือส่งมอบงานจ้าง ลงวันที่ ๑ กรกฎาคม ๒๕๕๔ เพื่อให้คณะกรรมการตรวจรับงานจ้างได้ตรวจรับงานจ้างต่อไป ทั้งนี้ ประธานคณะกรรมการตรวจรับงานจ้างได้นัดตรวจรับงานจ้างในวันที่    ๔  กรกฎาคม  ๒๕๕๔  เวลา ๑๐.๐๐  น. เป็นต้นไป 
                     เพื่อให้เกิดความโปร่งใส บริสุทธิ์ ยุติธรรมและเกิดประโยชน์สูงสุดแก่ทางราชการรวมทั้งเป็นการเผยแพร่ประชาสัมพันธ์ข้อมูลข่าวสารเกี่ยวกับการจัดซื้อจัดจ้างและกิจการขององค์การบริหารส่วนตำบลควนพังรวมทั้งเป็นการปฏิบัติตามพระราชบัญญัติข้อมูลข่าวสารของทางราชการ พ.ศ. ๒๕๔๐ และ       พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖
                     องค์การบริหารส่วนตำบลควนพังจึงขอประกาศและประชาสัมพันธ์การตรวจรับงานจ้างโครงการดังกล่าวเพื่อทราบและเข้าร่วมเป็นสักขีพยานในการตรวจรับงานจ้างดังกล่าวให้ทราบโดยทั่วถึงกัน ซึ่งสามารถสอบถามรายละเอียดเพิ่มเติมได้ที่ องค์การบริหารส่วนตำบลควนพัง โทร. ๐๗๕.๗๕๙๒๘๔ ตามวันเวลาราชการ หรือสามารถดูรายละเอียดเพิ่มเติมได้ทาง www.Khuanpang.go.th 
                              จึงประกาศให้ทราบโดยทั่วกัน                
             ประกาศ ณ วันที่   ๑    เดือน  กรกฎาคม   พ.ศ.  ๒๕๕๔
                           
                         
(ลงชื่อ)        ธรรมพิทย์   รอดบัวทอง    
                                          
                            (  นายธรรมพิทย์   รอดบัวทอง  )

                                                                     นายกองค์การบริหารส่วนตำบลควนพัง
